የገቢዎች ሚኒስትር ወይዘሮ አዳነች በሶማሌ ክልላዊ መንግሥት የሚገኘውን የካርጎ ስካኒንግን ጎበኙ
የገቢዎች ሚኒስቴር ሚንስትር ወ/ሮ አዳነች አቤቤ በሱማሌ ብሄራዊ ክልላዊ መንግስት ያለውን የካርጎ ስካኒንግ እና በፓይሌት ቴስት ደረጃ የሚገኘውን ከስተም ማኔጅመንትን ጎበኙ፡፡ከቴክኖሎጂውም በላይ በህዝባችን እንተማመናለን የሚል እምነት ያላቸው የገቢዎች ሚኒስትር  ወይዘሮ ኣዳነች አቤቤ መልኩንና የማታለል ስልቱን በየወቅቱ የሚቀያይረውን ኮንትሮባንድ ለመከላከልና ለመቆጣጠር ዘመኑ የደረሰበትን ቴክኖሎጂ እንጠቀማለን ብለዋል፡፡በሱማሌ ብሄራዊ ክልላዊ መንግስት ቶጎ ጫሌ በመገኘት ኮንትሮባንድን በመከላከሉና በመቆጣጠሩ ረገድ የተሻለ ስራ ለሰሩ የጉምሩክ ኮሚሽን ሠራተኞችና የክልሉ ፖሊስ፤ መከላከያና ባለድርሻ አካላት ሽልማት ተበርክቷል ።የገቢዎች ሚኒስቴር ሚንስትር ወይዘሮ አዳነች አቤቤ ማንኛውም ተሸከሪካሪ በየትኛውም የሰውነት ክፍሉ ላይና ውስጥ የተሸከመውን እቃ ጥርት አድርጎ በዘመናዊ መንገድ የሚያሳየውን የካርጎ ስካኒኒግን ጎብኝተዋል፡፡መሣሪያው ምናልባትም ከፈታሾች አይን በመደበቅ ኮንትሮባንድን በረቀቀ መንገድ ለማሳለፍ የሚሞክሩ አካላትን ሴራ በዘመናዊ መንገድ በካሜራ የሚያሳይ በመሆኑ ኮንትሮባንድን ለመቆጣጠር የምናደርገውን እንቅስቃሴ እጅጉን ይደግፋል ብለዋል፡፡የከስተም ማኔጅመንቱም ግዙፍ ዘመናዊ አሠራር ሲሆን አንድ ቦታ ወይም ጣቢያ ላይ የሚከወን የታክስ፤ የጉምሩክና ሌሌች ተያያዥ ስራዎችን በሁሉም የሚንስቴር መሥሪያ ቤቱ ዘርፎች ዋናውን ሚኒስቴር መሥሪያ ቤት ጨምሮ የሚያሳውቅና የመረጃ ፍሰቱ ወጥ እንዲሆን ስለሚያደርግ ፎርጅድ ዶክመንቶችና መረጃዎች እንዲጋለጡ ያደርጋል ብለዋል፡፡ህብረተሰቡም የሚኒስቴር መስሪያ ቤቱን ጥረት በመደገፍ ኮንትሮባንድና ኮንትሮባንዲስቶችን የመከላከልና መቆጣጠር ስራዉን አጠናክሮ እንዲቀጥል ጥሪ አቅርበዋል፡፡ 